**ДО**

**ОБЩИНСКИ СЪВЕТ**

**ГР. АПРИЛЦИ**

**ПРЕДЛОЖЕНИЕ ОТ**

**МЛАДЕН ПЕЛОВ**

**КМЕТ НА ОБЩИНА АПРИЛЦИ**

**Относно: обсъждане и одобряване на Доклад за резултатите от междинната оценка на изпълнението на Общински план за развитие на Община Априлци за периода 2014-2020 г.**

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

В изпълнение на чл. 33, ал. 1 от Закона за регионалното развитие е изготвен Доклад с резултатите от извършена междинна оценка на изпълнението на Общински план за развитие на Община Априлци за периода 2014-2020 г. Съгласно чл. 36, ал. 1 от ЗРР оценката се извършва чрез възлагане при условията и по реда на Закона за обществени поръчки от кмета на общината. Докладът е изготвен от избрания изпълнител „Фондация за прозрачни регламенти“, гр. София, с който е сключен Договор от 28.06.2017 г. за сумата 3 800,00 лв., която е крайна. В своята оферта изпълнителя посочва експерти, които отговарят на изискванията в разпоредбата на чл. 83, ал. 1 от ЗРР. Изпълнителят е избран по реда на чл. 20, ал. 4 от ЗОП, като критерия за подбор на постъпилите в Общинска администрация оферти е най-ниска цена.

В изпълнение на разпоредбите на чл. 42, ал. 2 от Правилника за прилагане на Закона за регионалното развитие изготвения Доклад с резултатите от извършена междинна оценка на изпълнението на Общински план за развитие на Община Априлци за периода 2014-2020 г. е публикуван на официалната интернет страница на Община Априлци на 06.10.2017 г. и е изпратен за публикуване на портала за обществени консултации на Министерски съвет на 16.10.2017 г.

Към настоящето предложение прилагам копие на Доклад за резултатите от междинната оценка на изпълнението на Общински план за развитие на Община Априлци за периода 2014-2020 г. и извлечение от официалната интернет страница на Община Априлци.

Като изхождам от гореизложеното предлагам на Вашето внимание следния

**ПРОЕКТ ЗА РЕШЕНИЕ:**

На основание чл. 21,ал. 1, т. 12 и т. 23 от ЗМСМА и чл. 42, ал. 1 от ППЗРР, Общински съвет – гр. Априлци

**РЕШИ:**

Одобрява Доклад с резултатите от извършена междинна оценка на изпълнението на Общински план за развитие 2014-2020 г. на Община Априлци за периода 01.01.2014-31.12.2016 г.

**С уважение,**

**Д – Р МЛАДЕН ПЕЛОВ**

*Кмет на община Априлци*

Съгласували:

*Адв. Павлин Петков*

*Ваня Иванова – Секретар*

Изготвил:

*Стела Драганова – Заместник кмет*